

## PLANINSKO DRUŠTVO BREŽICE

# vas vabi na izlet

#### LEDENIKI NA NANOSU

**V nedeljo, 20. maja 2018, ob 7.00 uri
s parkirišča pri Štefaniču**

**Težavnost:** lahka, deloma zahtevna pot

**Vodnika:** Toni Hribar, Sara Gregl vodnika PZS.

**Višinska razlika:**  po poti cca 800 m

**Čas hoje:** 4,5 do 5 ur

**Potrebna oprema:** planinska obutev in obleka primerna letnemu času, rezervno perilo, vetrovka, kapa, pohodne palice, zaščita pred soncem

**Prehrana:** iz nahrbtnika, Vojkova koča na Nanosu, koča pri Abramu gori

**Prevoz:** kombi, strošek prevoza10 €, nečlani 13€.

**Prijave:** **do četrtka 17. 5.** pri **Lauri Rueh** ali na telefon **041-365-642** ali **asterix@amis.net**

**Opis poti:** Krenili bomo iz Razdrtega in se po deloma zahtevni poti povzpeli na najizrazitejši vrh Nanosa – Pleša (1262 m). Tu se bomo v Vojkovi koči malo okrepčali in nadaljevali v smeri Abrama. Približno na polovici poti bomo zavili proti Ledeniškemu hribu, kjer si bomo ogledali številna brezna, v katerih se še dolgo v pomlad zadrži sneg. Od tu se bomo napotili do končnega cilja – koče pri Abramu, kjer si bomo privoščili kosilo. Pri koči si bomo lahko ogledali tudi medveda in se v popoldanskih urah vrnili proti domu.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza!

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

|  |
| --- |
| **Želimo vam varno in srečno hojo, ter lep planinski dan!** |
|  |
|  |
|  |